વ્રજની ગોપીઓને આવું જ થયું હતું. ગોપીઓના પ્રેમમાં શું હતું.? તે એટલા પ્રેમમાં હતી કે છતાં પણ શ્રીકૃષ્ણનું સન્માન ઓછું ન થયું. હંમેશા આપણે જ્યારે પ્રેમમાં હોઇએ છીએ ત્યારે માગણી કરવા માંડીએ છીએ અથવા તો અધિકાર જમાવવા લાગીએ છીએ, પછી દોષ જોવા માંડીએ છીએ. ખૂબ પ્રેમમાં પડી જઇએ છીએ અને પછી કહીએ છીએ કે અમે તમને આટલો પ્રેમ કર્યો, તમે શું કર્યુ મારે માટે? પોતાના પ્રેમ પર સવાર થઇ જઇએ છીએ.